ፓትርያርኩ ለጠቅላይ ሚኒስትር ጽ/ቤት፣ ለፌዴራል ጉዳዮች ሚኒስቴር፣ ለፍትሕ ሚኒስቴር፣ ለፌዴራል ፖሊስ እና ለትግራይ ክልላዊ መንግሥታዊ አካላት ጭምር በግልባጭ ባሳወቁት በዚኹ መመሪያ አዘል ደብዳቤአቸው ማሳረጊያ፣ ለኮሌጆቹ ማሳሰቢያ እና መመሪያ ሰጥተዋል፡- “አኹን እየተከሠተ ያለው ኹኔታ የመኖርና ያለመኖር ጥያቄ ስለኾነ የኮሌጆቹን ቀጣይ ህልውና በዘላቂነት ለመጠበቅ የተጠናከረ፣ የተደራጀ እና ቀጣይነት ያለው ሥራ በመሥራት ማኅበሩ በቤተ ክርስቲያንና በት/ቤቶቿ ላይ የቀሠራቸውን የጥፋት ጣቶቹን መልሶ ወደ ኪሱ እስኪከትና ለቤተ ክርስቲያን ሉዓላዊ ሕግ ተገዢ እስኪኾን ድረስ የማያቋርጥ ትግል በማድረግ በንቃት መከታተል ይጠበቅባችኋል፡፡ አንድነታችኹን፣ ሃይማኖታችኹንና ሰላማችኹን ከማስጠበቅ ጋር የቤተ ክርስቲያንን አንድነት፣ ሉዓላዊ ክብር እና ህልውና ለማስጠበቅ በምታደርጉት እንቅስቃሴ ኹሉ ቤተ ክርስቲያን ምንጊዜም ከጎናችኹ መኾንዋን በዚኽ አጋጣሚ ልናረጋግጥላችኹ እንወዳለን፤” የተቃውሞ ቅስቀሳ አካሒደውበታል፤ ለእንቅስቃሴውም መጠናከር አጋርነታቸውን አረጋግጠዋል፡፡
